พรเพชร เคยทักท้วงราคาแพงเว่อร์ สั่งถอย หั่นงบไอทีสภาใหม่
พรเพชร สั่งถอยงบประมาณไอซีทีสร้างรัฐสภาใหม่ ให้เลขาธิการสภาผู้แทนราษฎรปรับลดใช้อย่างพอเพียงตามความจำเป็น บอกเคยทักท้วงแล้ว งบไอทีแพงพุ่งรวดเดียว 5 พันล้าน โต้ไม่มีการทุจริต เพราะยังไม่มีการจัดซื้ออุปกรณ์,เมื่อวันที่ 17 พ.ค.61 ที่รัฐสภา นายพรเพชร วิชิตชลชัย ประธานสภานิติบัญญัติแห่งชาติ (สนช.) กล่าวถึงกรณี ครม.ตีกลับให้ไปทบทวนงบประมาณเทคโนโลยีและสารสนเทศ การก่อสร้างอาคารรัฐสภาแห่งใหม่ จำนวน 8,000 ล้านบาท เนื่องจากมีรายละเอียดไม่ชัดเจนและอุปกรณ์บางรายการมีราคาแพงเกินเหตุว่า เดิมการก่อสร้างอาคารรัฐสภาแห่งใหม่ กำหนดงบประมาณไว้ที่ 15,325 ล้านบาท แต่ ครม.ปี 2556 กำหนดงบไว้ไม่ให้เกิน 12,000 ล้านบาท สำนักงานเลขาธิการสภาผู้แทนราษฎรขณะนั้น จึงปรับลดงบประมาณ โดยตัดงบประมาณด้านระบบไอทีและสาธารณูปโภคบางส่วนออก 3,500 ล้านบาท ซึ่งเป็นช่วงก่อนที่ตนจะเข้ามารับตำแหน่งเป็นประธาน สนช. ดังนั้น บริษัท ชิโน-ไทย เอ็นจิเนียริ่งแอนด์คอนสตรัคชั่น จำกัด(มหาชน) ที่ชนะการประมูลก่อสร้าง จึงไม่มีภารกิจ ทำเรื่องระบบไอที โดยให้ไปของบส่วนนี้ภายหลัง ส่วนที่ไม่รวมระบบไอทีไว้ในงบก้อนเดียวตั้งแต่แรก ต้องไปถามเหตุผล ครม.ขณะนั้น,นายพรเพชร กล่าวต่อว่า หลังจากที่มารับตำแหน่ง สนช.เดือน ส.ค.2557 ได้เร่งงานเต็มที่ เพื่อแก้ปัญหาความล่าช้าการก่อสร้าง และพบปัญหาเรื่องการติดตั้งระบบไอทีที่ต้องสอดคล้องไปกับการก่อสร้างอาคาร ซึ่งสำนักงานเลขาธิการสภาผู้แทนราษฎรได้เสนอของบประมาณเพิ่มเติม 8,000 ล้านบาท ติดตั้งระบบไอที และสาธาณูปโภคบางส่วน แต่ตนได้ทักท้วงไปแล้วว่า มีราคาแพง เพราะมติ ครม.เดิม งบไอทีใช้เพียงแค่ 3 พันกว่าล้านบาท แต่ได้รับคำชี้แจงว่า ระบบเทคโนโลยีสารสนเทศ เช่น ระบบไมโครโฟน การบันทึกการลงคะแนน การรักษาความปลอดภัย การตรวจสอบองค์ประชุมมีความทันสมัยขึ้น จึงมีราคาสูงขึ้นกว่าเดิม ได้ย้ำไปว่า หากเสนอราคาเช่นนี้ต้องอธิบายได้ และสั่งการให้เลขาธิการสภาผู้แทนราษฎร ชี้แจงเหตุผลในวันที่ 18 พ.ค.นี้ว่า เหตุใดงบประมาณไอทีที่เคยตั้งไว้ปี 2556 จำนวน 3 พันกว่าล้านบาทจึงเพิ่มเป็น 8 พันล้านบาท,ส่วนจะเป็นการเสนองบประมาณเกินความจำเป็นจากการใช้งานหรือไม่นั้น มองอย่างสามัญชนว่า คนที่อยากได้คงอยากได้ของดี แต่ตนไม่ได้มองอย่างนั้น เห็นว่าควรเอาแบบพอเพียงก็พอแล้ว เข้าใจว่าเหมือนคนที่มีไอโฟน 7 แต่อยากได้ไอโฟน 10 ก็ต้องถามว่ามีความจำเป็นหรือไม่ ต้องตอบสังคมให้เข้าใจ เพราะข้อทักท้วงของนายกฯ มีเหตุผล ได้บอกไปว่า หากสำนักงบประมาณคิดว่า เราควรได้งบเท่าใดให้เป็นไปตามนั้น,เมื่อถามว่า นายกฯ ตั้งข้อสังเกตว่าราคาไมโครโฟนและนาฬิกามีราคาแพงเกินเหตุ นายพรเพชร กล่าวว่า ขอให้เลขาธิการสภาฯเป็นผู้ชี้แจง ได้ตั้งข้อสังเกตไปแล้วเช่นกันว่า เหตุใดงบไอทีจึงสูงขึ้น มองว่างบ 8,000 ล้านบาทมากเกินไป ต้องลดลงมาอยู่ในระดับที่มีความจำเป็น ส่วนที่มองว่ามีการฮั้วผลประโยชน์ในการจัดซื้อนั้น ขณะนี้ยังไม่มีการจัดซื้อ ยังไม่มีการทุจริตเกิดขึ้น แต่ใครทำอะไรไม่ชอบ เสนอโครงการเชิงทุจริตต้องถูกจับได้แน่ เคยมีตัวอย่างมาแล้ว ทุกวันนี้ยังไล่สะสางไม่หมด,เมื่อถามว่า การจัดซื้อครั้งนี้ใช้วิธีพิเศษ ต้องได้รับความเห็นชอบจากที่ประชุมคณะกรรมการข้าราชการรัฐสภา(กร.) ที่มีนายพรเพชรเป็นประธาน นายพรเพชร กล่าวว่า กร.ไม่มีหน้าที่เกี่ยวกับการจัดซื้อ มีหน้าที่พิจารณาวินัยข้าราชการรัฐสภา การจัดซื้อจัดจ้างโดยวิธีพิเศษเป็นเรื่องที่สำนักเลขาธิการสภาผู้แทนราษฎรเสนอมา ถ้ามีการทุจริตเกิดขึ้นต้องถูกจัดการแน่นอน ส่วนการจัดซื้อโทรทัศน์ราคาเครื่องละ 1.7 แสนบาทที่เกินกว่าราคาตลาดหลายเท่าตัวนั้น ยังไม่ทราบ เพราะไม่เคยเข้าไปยุ่งเกี่ยวเรื่องการจัดซื้อจัดจ้าง การของบเป็นหน้าที่สำนักเลขาธิการสภาฯ เข้าไปก้าวก่ายไม่ได้,เมื่อถามว่า หาก ครม.อนุมัติงบไอทีล่าช้า จะส่งผลกระทบให้การก่อสร้างอาคารรัฐสภาแห่งใหม่เสร็จไม่ทันตามกำหนดหรือไม่ นายพรเพชรตอบว่า อาจจะสัมพันธ์กัน แต่จะพยายามให้มีผลกระทบให้น้อยที่สุด อย่างไรก็ตามระหว่างนี้พยายามให้บริษัทชิโนไทยฯเดินหน้าก่อสร้างอาคาร แต่บริษัทพยายามเลี่ยงจะทำงานบางส่วนที่เกี่ยวข้องกับระบบไอที เช่น ปิดเพดานจำเป็นต้องปิดแล้ว แต่ยังปิดไม่ได้ ส่วนจะถึงขั้นต้องปิดเพดานไปก่อน แล้วค่อยไปรื้อถอนเพื่อติดตั้งระบบไอทีภายหลังหรือไม่นั้น ยังไม่ทราบ ตอนนี้ยังไม่ได้รื้ออะไร ต้องไปถามเลขาธิการสภาฯ
พรเพชร สั่งถอยงบประมาณไอซีทีสร้างรัฐสภาใหม่ ให้เลขาธิการสภาผู้แทนราษฎรปรับลดใช้อย่างพอเพียงตามความจำเป็น บอกเคยทักท้วงแล้ว งบไอทีแพงพุ่งรวดเดียว 5 พันล้าน โต้ไม่มีการทุจริตเพราะยังไม่มีการ
พรเพชร วิชิตชลชัย,สนช.,รัฐสภา,งบสร้างรัฐสภาใหม่,รัฐสภาใหม่,ข่าวทั่วไป